**AIŠKINAMASIS RAŠTAS**

**1. Sprendimo projekto esmė, tikslai ir uždaviniai.**

Sprendimo tikslas – tinkamas jūrininkų interesų atstovavimas Jūrininkų gerovės taryboje Lietuvoje (JGT).

Šiuo sprendimo projektu skiriamas Klaipėdos miesto savivaldybės atstovas JGT.

**2. Projekto rengimo priežastys ir kuo remiantis parengtas sprendimo projektas.**

2014 m. sausio 7 d. gautas LR Susisiekimo ministerijos raštas Nr. R1-98, kuriuo ministerija kreipiasi į Klaipėdos miesto savivaldybę dėl išvadų naujai parengtam LR Susisiekimo ministro ir Lietuvos Respublikos Socialinės apsaugos ir darbo ministro įsakymo „Dėl Jūrininkų gerovės tarybos Lietuvoje sudarymo ir jos nuostatų patvirtinimo“ projektui pateikimo bei atstovo į JGT skyrimo.

2014 m. sausio 17 d. vykusiame Klaipėdos miesto savivaldybės tarybos Jūrinių ir vidaus vandenų reikalų komisijos posėdyje pristatytas minėtas įsakymo projektas ir spręsta dėl atstovo kandidatūros.

Posėdžio protokolo Nr. TAR1-12 2 punkto nutarimu, nuspręsta atstovu į JGT skirti Klaipėdos miesto savivaldybės tarybos narį Valerijoną Bernotą.

**3. Kokių rezultatų laukiama.**

Efektyvesnio bendradarbiavimo ir komunikavimo tarp institucijų.

**4. Sprendimo projekto metu gauti specialistų vertinimai.**

Įsakymo projektą peržiūrėjo ir kandidatūrą skyrė Klaipėdos miesto savivaldybės tarybos Jūrinių ir vidaus vandenų reikalų komisija

**5. Išlaidų sąmatos, skaičiavimai, reikalingi pagrindimai ir paaiškinimai**.

Sprendimo projektui vykdyti išlaidų iš savivaldybės biudžeto nereikės.

**6. Lėšų poreikis sprendimo įgyvendinimui.**

Sprendimui įgyvendinti išlaidų iš savivaldybės biudžeto nereikės.

**7. Galimos teigiamos ar neigiamos sprendimo priėmimo pasekmės.**

Neigiamų sprendimo priėmimo pasekmių nenumatoma.

Teigiamos pasekmės: gerinama priimamų sprendimų kokybė, efektyvesnis valdymas ir kontrolė.

**PRIDEDAMA:**

1. Klaipėdos miesto savivaldybės tarybos Jūrinių ir vidaus vandenų reikalų komisijos 2014 m. sausio 17 d. protokolo Nr. TAR1-12 išrašas, 1 lapas;
2. 2014 m. sausio 7 d. LR Susisiekimo ministerijos raštas Nr. R1-98 ir LR Susisiekimo ministro ir Lietuvos Respublikos Socialinės apsaugos ir darbo ministro įsakymo „Dėl Jūrininkų gerovės tarybos Lietuvoje sudarymo ir jos nuostatų patvirtinimo“ projektas, 6 lapai

Tarptautinių ryšių, verslo plėtros

ir turizmo skyriaus vedėja Dalia Pleskovienė